Eric Greitens
Eric Robert Greitens (rođen 10. aprila 1974) jest američki političar, pisac, humanitarac, bivši marinac te trenutni 56. po redu guverner američke savezne države Missouri. Greitens je bivši predsjednik i osnivač neprofitne organizacije ratnih veterana The Mission Continues. Magazin Time ga je 2013. uvrstio među 100 najutjecajnijih osoba u svijetu, a magazin Fortune 2014. ga je stavio među 50 najznačajnijih vođa u svijetu. Studirao etiku, filozofiju i javno pravo na univerzitetu Duke. Doktorsku disertaciju branio je 2000. u školi Lady Margaret Hall u sklopu Oxforda. Godine 2001. priključio se američkoj mornarici, te je nešto kasnije postao i Navy SEAL. Tokom vojne karijere služio je u američkim snagama u ratu u Iraku i Afganistanu. Nosilac je brojnih vojnih odlikovanja, između ostalih Purpurnog srca (engleski: Purple Heart) i Bronzane zvijezde (engleski: Bronze star). Kao pisac, napisao je veći broj radova vojne i ratne tematike. Dana 8. novembra 2016. Greitens je kao kandidat Republikanske stranke osvojio najveći broj glasova na izborima za guvernera Missourija, pobijedivši protivkandidata Demokratske stranke Chrisa Kostera. Tako je 9. januara 2017. naslijedio guvernera Jaya Nixona, kojem je to bio posljednji mandat.